पाएं अपने शहर की ताज़ा ख़बरें और फ्री ई-पेपरडाउनलोड करें
लगातार कोरोना मरीजों के मिलने से लोग दहशत में आ गए हैं। प्रतिदिन काफी संख्या में लोग कोरोना से संक्रमित हो रहे हैं। प्रखंंड क्षेत्रों का सबसे बुरा हाल है। बगौरा, जलालपुर, पांडेपुर, हड़सर, भीखाबांध ,सिरसांव, उजांय, हाथोपुर, धानाडीह, धनौती, शेरपुर सहित अन्य गांवों में कोरोना वायरस का संक्रमण का सिलसिला बढ़ता जा रहा है। सामुदायिक स्वास्थ्य केंद्र के प्रभारी चिकित्सा पदाधिकारी डॉक्टर पवन कुमार की देखरेख में 49 लोगों को का रैपिड एंटीजन किट से सैंपल जांच किया गया। इसमें 4 लोग कोरोना संक्रमित पाए गए। इसमें पकवालिया एक, उजांय एक, हसनपुरा प्रखंंड के बसंतनगर एक तथा महाराजगंज प्रखंंड के हजपुरवा गांव में एक संक्रमित मरीज पाए गए हैं। दरौंदा में कोरोना मरीजों की संख्या में लगातार वृद्धि देखने को मिल रही है। प्रतिदिन जांच में लोग कोरोना पॉजिटिव हो रहे हैं। शुक्रवार को 4 कोरोना पॉजिटिव मरीज मिले हैं। स्वास्थ्य प्रबंधक अंजनी कुमार ने बताया जिनकी रिपोर्ट कोरोना पॉजिटिव आई हैं,उन लोगों को दवा देकर होम क्वारंटाइन किया गया है।सीओ पारसनाथ राय ने कहा कि बढ़ते संक्रमण को देखते हुए जरुरी पड़ने पर ही घर से निकले और मास्क का प्रयोग करें। कोरोना काल में घर में रहें और सुरक्षित रहे। बिना वजह घर से बाहर नहीं निकलें।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn